Planlægning og afholdelse af jobsamtale – skabelon

5 opmærksomhedspunkter

1. Skab professionelle rammer
· Forbered rummet, så det er roligt og indbydende. 
· Sørg for, at kandidater ikke møder hinanden i døren.
· Planlæg ca. 45 minutters samtale og minimum 15 minutters pause mellem hver, så ansættelsesudvalget kan nå at evaluere kort.

2. Vær klar – og sørg for en god start
· Hav alle relevante dokumenter klar (ansøgning, CV m.m.).
· Aftal internt, hvilke spørgsmål der skal stilles, og hvad I særligt vil have belyst.
NB!
Undgå at spørge om: Race, etnicitet, religion, politisk anskuelse og seksualitet, alder, graviditet, fagforeningsforhold
Spørg kun hvis relevant om: Helbred, sprogkundskaber, straffeattest
Læs mere

· Giv kandidaten en venlig og tryg modtagelse. Start gerne med kort smalltalk.
· Præsenter kort samtalens struktur: Hvad fortæller I? Hvad forventer I, at kandidaten bidrager med?
· Hold præsentationen af organisationen og enheden kort – brug hovedparten af tiden på selve interviewet.
· Husk også tid til kandidatens spørgsmål.

3. Brug cases til at afdække kompetencer
Cases giver indblik i kandidatens faglighed og løsningsstil – og reducerer risikoen for at blive påvirket af kandidater, der blot er gode til at skrive ansøgninger eller gå til samtale.
Afklar om casen er sendt på forhånd og skal fremlægges, eller om kandidaten præsenteres for casen på stedet.

4. Overvej en anden samtalerunde
Det kan være svært at træffe et sikkert valg efter én samtale. En runde 2 giver mulighed for at bekræfte eller nuancere det første indtryk og gå mere i dybden med udvalgte temaer.

5. Indhent referencer
Indhent referencer som en del af vurderingen af den bedst kvalificerede kandidat. Husk, at dette kræver kandidatens samtykke. Det er frivilligt om ansøgeren ønsker at give samtykke. Manglende samtykke vil dog kunne få indflydelse på den endelige beslutning om, hvorvidt ansøgeren tilbydes stillingen. Samtykket kan til enhver tid tilbagekaldes. 
En reference vedrører indhentelse af oplysninger om følgende emner:
· Arbejdsrelation
· Verifikation af oplysninger kandidaten har givet i forbindelse med ansøgning
· Faglige og personlige kompetencer, arbejdsopgaver og resultater
· Præstationer og arbejdskapacitet
	Kandidatens navn: 


	Spørgsmål

	Noter fra samtalen

	Velkomst og introduktion til samtalen 
Præsentation af ansættelsesudvalg, interviewets forløb, og hvem har hvilke roller.

	

	Præsentation af stillingen 

Præsentation af organisation og enhed 

Præsentation af stillingen og ambitionen med stillingen, arbejdsopgaver, kolleger, samarbejdspartnere.

	

	Ansøgerens motivation for at søge stillingen

Herefter spørgsmål til ansøgeren. Så som: 

Hvad har motiveret dig til at søge stillingen?

Hvilke opgaver i stillingsopslaget har du god erfaring med, og hvilke opgaver har du mindre erfaring med?

Hvilke forventninger har du især til stillingen?

Ansøgerens erfaringer og kvalifikationer

Stil spørgsmål til kandidatens CV – bed kandidaten beskrive sine erfaringer med…

Beskriv en konkret situation/opgave, hvor du har anvendt dine kvalifikationer?

Hvad gjorde du konkret i situationen/opgaven?

Hvad blev resultatet og hvad lærte du?

	

	Case/hjemmeopgave

Casen skal give jer ekstra information om kandidatens kvalifikationer ift. stillingen og afdække kandidatens faglighed, analytiske eller strategiske kompetencer eller adfærd ift. fx kolleger, samarbejdspartnere, studerende eller medarbejdere. 

	

	Andre spørgsmål der kan være gode at stille: 

Hvordan vil en nuværende/tidligere kollegabeskrive dig?

Hvad lægger du vægt på i samarbejdet med andre?

Hvad er god ledelse for dig?

Hvad er dine erfaringer med at give og modtage konstruktiv feedback?

Hvordan forestiller du dig, at en almindelig hverdag vil være i denne stilling?

Andre forhold: interesser, work-/life-balance, etc.

Spørg om kandidaten har spørgsmål til organisationen
 
	

	Løn og ansættelsesforhold (eventuelt)

· Hvilke forventninger har du til løn? 
(Husk det er ikke en lønforhandling – men spørgsmål om forventninger)

· Planlagt ferie/fravær, som vi skal kende til?

	

	Afslutning

Hvem kan vi kontakte for at få en reference?

Den videre proces, herunder fx hvor mange der er indkaldt til samtale

Hvornår evt. næste samtale holdes, og om kandidaten skal gennemgå en persontest

Hvornår kandidaten kan forvente at få svar.

	







